Diari Oficial de la Generalitat Valenciana


Sumari del DOGV 9744, del 13-12-2023 (2023/11143)

RESOLUCIÓ de 29 d'octubre de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de la modificació puntual número 4 de les normes subsidiàries de l'Alqueria d'Asnar. Expedient 103/2139-KQV.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9744

Data del DOGV
:   13-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11467


Data del document
:   29-10-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ de 29 d'octubre de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de la modificació puntual número 4 de les normes subsidiàries de l'Alqueria d'Asnar. Expedient 103/8081-KZQ. [2023/11616]  
De conformitat amb l'article 53.7 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 103/0468-FXF l'Alqueria d'Asnar (Alacant).  
«Informe ambiental i territorial estratègic  
Tràmit: Avaluació Ambiental de la modificació puntual núm. 4 de les normes subsidiàries de l'Alqueria d'Asnar  
Promotor: Ajuntament de l'Alqueria d'Asnar  
Autoritat substantiva: Comissió Territorial d'Urbanisme d'Alacant  
  
Localització: L'Alqueria d'Asnar (Alacant)  
Expedient: 103-2019-EAE  
La Comissió d'Avaluació Ambiental, en la sessió del 15 de juliol de 2021, va adoptar el següent:  
Acord:  
Vista la proposta d'informe ambiental i territorial estratègic de la modificació puntual núm. 4 de les normes subsidiàries de l'Alqueria d'Asnar, en els s terme següents:  
En data 4 de desembre de 2019, ha tingut entrada en el Servei d'Avaluació Ambiental Estratègica de la Direcció General de Medi Natural i Avaluació Ambiental una sol·licitud d'inici de l'avaluació ambiental i territorial estratègica de la modificació puntual núm. 4 de les normes subsidiàries del municipi de l'Alqueria d'Asnar (Alacant), d'acord amb la Llei 5/2014, de 25 de juliol, del Consell, d'Ordenació del Territori, Urbanisme i Paisatge (LOTUP).  
1. Documentació presentada  
El Servei Territorial d'Urbanisme d'Alacant, el 4 de desembre de 2019, remet la documentació de la modificació puntual núm. 4 de les normes subsidiàries del municipi de l'Alqueria d'Asnar (Alacant), i adjunta la sol·licitud d'inici del procediment d'avaluació ambiental d'esta.  
La documentació, de data de redacció octubre de 2019, consta de:  
  
1.1. Document inicial estratègic (DIE).  
1.2. Esborrany de la modificació puntual núm. 4 de les normes subsidiàries.  
1.3. Estudi d'inundabilitat. Calats. Data desembre de 2020.  
1.4. Memòria de sostenibilitat econòmica.  
1.5. Informe de gènere.  
2. Planejament vigent  
El municipi compta amb unes normes subsidiàries aprovades definitivament per la Comissió Territorial d'Urbanisme en data 28 de juliol de 1997. Les normes subsidiàries van ser avaluades ambientalment, i van obtindre una declaració d'impacte ambiental (DIA) acceptable condicionada (expedient 57-1996-AIA, DIA de data 23.07.1996).  
Les normes subsidiàries contenen la previsió d'un sector de sòl urbanitzable denominat sector PP-1, amb una superfície de 75.412 m², ús global residencial i densitat de 12 habitatges/Ha. Este sector se situa al sud del nucli urbà i, actualment, segueix sense desenvolupar-se.  
  
  
  
  
Plànol d'ordenació de les normes subsidiàriesZonificació del terme municipal  
  
  
3. Descripció de la proposta  
3.1. Objecte. La modificació puntual de les normes subsidiàries plantejada per l'ajuntament té per objecte la qualificació d'una parcel·la del sector PP-1 com a equipament docent, a fi de possibilitar la construcció d'un nou col·legi.  
3.2. Problemàtica i justificació. L'Alqueria d'Asnar compta amb un col·legi públic de més d'un segle d'antiguitat que únicament disposa de 2 aules de primària i 1 aula d'infantil, insuficients per al nombre d'alumnes inscrits actualment. L'ajuntament pretén disposar d'un nou centre amb 6 aules, i entre altres dependències, amb un menjador, perquè actualment el 30 % dels xiquets de l'Alqueria continuen acudint a l'escola de Muro d'Alcoy per no disposar el centre actual d'este servei.  
  
El problema que es pretén resoldre per a possibilitar la construcció del nou centre educatiu en la parcel·la 3 del polígon 1 de l'Alqueria d'Asnar, és qualificar esta parcel·la, a través d'una modificació puntual de les normes subsidiàries, de sòl dotacional educatiu.  
3.3. Àmbit. El sòl destinat a la realització del futur col·legi és el de la parcel·la 3 del polígon 1 de referència cadastral 18632N068214782976SO i superfície de 2.909 m² (segons cadastre). La parcel·la està qualificada per les normes subsidiàries de sòl apte per a urbanitzar, i inclosa dins de l'àmbit del sector PP-1 d'estes. El sector es localitza en la boga sud del nucli urbà, en contigüitat amb instal·lacions esportives municipals.  
La parcel·la té una superfície de 3.769 m² (segons l'alçament topogràfic), major que la superfície mínima exigida per a la construcció del nou centre educatiu de 2.500 m².  
  
  
  
  
3.4. Alternatives. Es plantegen 4 alternatives:  
- Alternativa 0. Estaria determinada per no realitzar cap tipus de modificació puntual de les normes subsidiàries sobre el sector, i mantindrien les normes subsidiàries la redacció actual.  
Amb això, no podria complir-se el requisit establit en l'article 10.1 del Decret 104/2014, de 4 de juliol, del Consell, pel qual s'aprova la norma tècnica en matèria de reserves dotacionals educatives, per no estar la parcel·la 3 del polígon 1 de l'Alqueria d'Asnar qualificada de sòl dotacional educatiu i, en conseqüència es perdria el finançament corresponent de la Generalitat per a la construcció del centre educatiu.  
  
- Alternativa 1, estaria determinada per mantindre el sector PP-1, tal com es troba previst en les normes subsidiàries. En esta alternativa es proposa la delimitació, almenys, de dues unitats d'execució (UE).  
  
Dins de les UE delimitades, s'inclourien el futur col·legi, el cementeri i el vial d'accés.  
- Alternativa 2, estaria determinada per una redelimitació del sòl urbanitzable del sector PP-1, i la delimitació d'un sòl dotacional en l'àmbit del poliesportiu, la parcel·la del futur col·legi, el cementeri i el vial d'accés.  
- Alternativa 3, (la triada) estaria determinada per la desclassificació del sector PP-1 de sòl urbanitzable residencial a sòl no urbanitzable comú, i la delimitació com a sòl urbà dotacional de l'àmbit del poliesportiu, la parcel·la del futur col·legi, el cementeri i el vial d'accés.  
  
«A priori, resulta l'opció més raonable atés el llindar de creixement previst i les necessitats reals del municipi.»  
  
Resum de superfícies (m²) modificació puntual 4 normes subsidiàries  
 Normes subsidiàries 5070 EE alternativa 1 MP alternativa 2 MP alternativa 3  
Sòl urbà 229.970,32 044.859,89 518.091,53 274.896,26  
Industrial consolidat 69.662,26 69.662,26 69.662,26 69.662,26  
Industrial nou 64.050,00 64.050,00 64.050,00 64.050,00  
Zones verdes 6.408,00 6.408,00 6.408,00 6.408,00  
Unitats   
d'execució 19.726,00 19.726,00 19.726,00 19.726,00  
Residencial consolidat 70.124,00 70.124,00 70.124,00 70.124,00  
Dotacional - - 7.323,00 7.323,00  
  
Sòl apte per a urbanitzar 87.580,27 87.580,27 87.580,27 12.168,27  
PP-1 75.412,00 UE1: 68.089,00  
UE2: 7.323,00 Redelimitació  
PP-1: 68.089,00 0  
PP-2 12.168,27 12.168,27 12.168,27 12.168,27  
  
Sòl no urbanitzable 782.449,68 965.061,36 475.037,06 016.629,47  
Comú 637.960,85 082.147,86 362.157,48 763.229,47  
Protecció arqueològica 7.279,00 7.279,00 7.279,00 7.279,00  
Protecció barrancs/llits 137.210,30 162.901,06 264.654,06 375.862,00  
  
Total terme municipal 1.100.000,00  
  
  
3.6. Abast de la proposta. En resum la modificació puntual núm. 4 plantejada, segons l'alternativa 3 triada, proposa aconseguir els objectius següents:  
- Desclassificació de 68.089 m² del sector de sòl urbanitzable residencial PP-1.  
- Classificació com a sòl urbà consolidat de l'àmbit delimitat per les parcel·les 2, 3, part de la 4 i de la 5, del polígon 1 del terme municipal de l'Alqueria d'Asnar.  
- Possibilitar la construcció del nou centre educatiu en la parcel·la 3 del polígon 1, qualificant la parcel·la de sòl dotacional educatiu.  
  
- La previsió d'un accés rodat al futur centre educatiu, pel nord des del carrer de la Sénia, i pel sud des de la variant a la carretera AV-1032 a través d'un vial públic.  
3.7. Infraestructura verda del territori. En el DIE s'informa que «La modificació puntual, amb l'eliminació d'un dels dos sectors de sòl urbanitzable establits en les normes subsidiàries, en concret el PP-1, comportarà un efecte clarament positiu des del punt de vista de la infraestructura verda i paisatge, tot això d'acord amb el full de ruta marcat pel director general d'Ordenació del Territori, Urbanisme i Paisatge, en la comunicació de data 15 de gener de 2016 a l'hora de plantejar-se el model territorial que han de perseguir els nous instruments de planejament o les modificacions dels vigents.»  
3.8. Efectes previsibles sobre el medi ambient. S'informa en el DIE que «Es considera que la proposta de la modificació puntual núm. 4 de les normes subsidiàries de l'Alqueria d'Asnar no afecta ni el medi ambient, ni els elements estratègics del territori» i, en conseqüència, «No s'estimen necessàries mesures específiques per a previndre, reduir o compensar qualsevol efecte negatiu important en el medi ambient o en el territori.»  
4. Consultes  
La direcció general amb competència en avaluació ambiental d'acord amb l'article 51.1 de la LOTUP, ha sotmés la documentació aportada a consulta de les administracions públiques afectades:  
  
  
Data de consulta Data d'informe Administració pública consultada  
02.03.2020 25.11.2019 Direcció Territorial de Política Territorial, Obres Públiques i Mobilitat. Servei Territorial d'Urbanisme de Castelló. STU.  
 09.07.2021 Conselleria de Política Territorial, Obres Públiques i Mobilitat. Subdirecció General d'Ordenació del Territori i Paisatge. Paisatge  
 01.06.2021 Conselleria de Política Territorial, Obres Públiques i Mobilitat. Subdirecció General d'Ordenació del Territori i Paisatge. Patricova  
 11.02.2021 Conselleria d'Educació, Cultura i Esport. Servei d'Infraestructures Educatives  
 05.06.2020 Ministeri per a la Transició Ecològica i el Repte Demogràfic. Confederació Hidrogràfica del Xúquer (CHX)  
  
  
Els informes rebuts es publiquen en el web http://agroambient.gva.es/es/web/evaluacion-ambiental/seguiment-d-expedients-d-avaluacio-ambiental-estrategica, en consulta d'expedients de plans, entrant província i triant el municipi.  
5. Identificació i valoració dels possibles efectes sobre el medi ambient  
D'acord amb el que s'estipula en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades a les quals es refereixen els articles 48.d i 51.1 de la LOTUP.  
5.1. Infraestructura Verda i Paisatge. De conformitat amb el que s'estableix en l'article 6 de la LOTUP, el paisatge s'integrarà en la planificació territorial i urbanística, i actuarà com a criteri condicionant en la implantació d'usos, activitats i infraestructures, en la gestió i conservació d'espais naturals i en la conservació i posada en valor d'espais culturals.  
El Servei d'Infraestructura Verda i Paisatge, el 9 de juliol de 2021, informa que «s'haurà de realitzar un estudi d'integració paisatgística que, de conformitat amb l'escala de l'actuació, incorpore el que s'estableix en l'annex II de la LOTUP.  
[…] en relació al sòl no urbanitzable resultat de la desclassificació del sector PP-1, s'haurà de dotar d'una regulació d'usos adequada al caràcter del paisatge de l'entorn i a la configuració de la nova vora urbana.  
[…] Haurà de definir-se la infraestructura verda a l'escala de la modificació puntual, tant gràficament com normativament,[…]».  
5.2. Risc d'Inundació. Patricova. El Servei de Gestió Territorial de la Conselleria de Política Territorial, Obres Públiques i Mobilitat, en data d'1 de juny de 2021, remet una resolució de la directora general de Política Territorial i Paisatge d'aprovació condicionada de l'estudi d'inundabilitat de la modificació puntual núm. 4 de les normes subsidiàries de l'Alqueria d'Asnar, per considerar-se complides les disposicions contingudes en el Pla d'acció territorial sobre prevenció del risc d'inundació de la Comunitat Valenciana (Patricova) si es compleixen les mesures següents:  
- La parcel·la número 2, destinada a l'ús aparcament, no pot ser classificada com a sòl urbà.  
- El marge sud de la parcel·la 4, i els marges sud i est de la parcel·la 3 han de consolidar-se de manera que no existisca possibilitat d'erosió per la influència de les avingudes, atesos els cabals i les velocitats que es produeixen en este tram del riu d'Alcoi.  
- Les rasants topogràfiques de les parcel·les 3 i 4 hauran d'elevar-se de manera que l'escolament intern fluïsca cap al carrer situat al nord, i no directament cap al riu.  
- L'accessibilitat viària principal haurà de realitzar-se des dels viaris situats al nord i no des del sud, que és on es produeix la trobada amb el riu.  
- La vora de les construccions i parcel·les que donen al riu hauran de tindre un mur en el punt de trobada amb este, que s'eleve 0,80 metres sobre la rasant urbanitzada de la parcel·la.  
Amb l'aplicació de les mesures anteriors es compatibilitzarà el model de planejament presentat amb les determinacions del Patricova.  
  
L'ajuntament, com a administració responsable de l'aprovació urbanística, així com del projecte d'execució, haurà de recaptar un informe del Servei de Gestió Territorial, respecte a la comprovació i avaluació de les mesures fixades en la resolució de l'estudi d'inundabilitat, i condicionarà l'aprovació de les obres al disseny i a l'execució correctes de les obres de drenatge.  
Així mateix, haurà de comprovar el dimensionament i l'execució correcte de les infraestructures de drenatge perquè no afecten tercers en l'àmbit de l'actuació, i rescabalar pels danys que es produïsquen per estos motius, i sense perjudici de les autoritzacions que hagen de recaptar de l'organisme de conca (CHX).  
5.3. Confederació Hidrogràfica del Xúquer. CHX. El 5 de juny de 2020, la CHX emet un informa respecte de les matèries següents:  
- Afecció a domini públic hidràulic (DPH) o a les seues zones de servitud i policia. L'àmbit de la modificació se situa en zona de policia del riu Serpis, i respecta la zona de servitud per a ús públic a l'efecte dels fins establits en l'article 7 de l'RD 849/1986, pel qual s'aprova el Reglament del domini públic hidràulic (RDPH). «En tot cas, prèviament a l'inici dels treballs en zona de policia de llit públic s'haurà de comptar amb l'autorització d'este organisme.»  
  
+ Sanejament i depuració. Segons la documentació aportada, l'àmbit de la modificació es troba connectat amb la xarxa general de sanejament municipal. Referent a això, s'indica que l'EDAR a la qual es deriven les aigües residuals generades en l'àmbit de la modificació haurà de disposar de capacitat suficient per a tractar la càrrega i el cabal generats en esta.  
+ Aigües pluvials. Els nous desenvolupaments urbanístics, en general, hauran d'introduir sistemes de drenatge sostenible, com ara superfícies i acabats permeables, de manera que es mitigue un increment eventual del risc d'inundació. En cas de pretendre realitzar abocament d'aigües pluvials al DPH prèviament s'haurà de comptar amb l'autorització de la CHJ.  
- Viabilitat de l'activitat i incidència en el règim de corrents. L'àmbit de l'actuació no es troba afectat per la zona de flux preferent del riu Serpis. No obstant això, sí que es troba afectat per la zona inundable per al període de retorn de 500 anys del llit esmentat, per la qual cosa la viabilitat estarà determinada pel que s'estableix en l'article 14 bis del RDPH. A més, a fi d'aplicar adequadament l'article 9 del RDPH, és necessària la justificació de la situació bàsica del sòl a la data de l'entrada en vigor de la modificació del RDPH.  
  
  
  
  
  
  
  
- Disponibilitat de recursos hídrics. L'àmbit de la modificació es troba connectat a la xarxa de proveïment municipal. En la documentació, no s'estableix el volum de l'increment de demanda generat per la modificació. Per tant, a l'efecte de l'emissió de l'informe de l'article 25.4 del text refós de la Llei d'aigües previ a l'aprovació de l'instrument de planejament que desenvolupe la modificació proposada, s'hauran de detallar i aclarir els termes següents:  
+ Justificació de la demanda d'aigua (m³/any) prevista per a l'actuació.  
+ Estudi de demandes, amb la inclusió d'una relació detallada de tots els consums existents i futurs, i establint el balanç entre demandes i recursos disponibles. En cas que els recursos necessaris siguen superiors al dret disponible s'haurà de tramitar una concessió administrativa que empare la totalitat de la demanda requerida.  
5.4. Infraestructures educatives. El Servei d'Infraestructures Educatives, l'11 de febrer de 2021, informa sobre els aspectes que hauran de ser considerats en la versió preliminar de la modificació; en particular «s'haurà de complir el que s'estableix en el Decret 104/2014, de 4 de juliol, del Consell, pel qual s'aprova la norma tècnica en matèria de reserves dotacionals educatives, i presentar un annex educatiu amb la documentació, diligenciada degudament pel secretari de l'ajuntament, segons el que s'indica en els articles, 14, 15, 16, i 17 de l'annex II del mateix decret. Així mateix, s'haurà de presentar un plànol de classificació i qualificació del sòl del conjunt total del municipi, i indicar totes les parcel·les previstes com a reserva amb destinació a equipament educatiu en sòl urbà i urbanitzable en execució i detallat amb la denominació de les UE i els sectors, així com els centres escolars actuals, públics i privats del municipi, i expressar-ne el nom i el perfil d'estos, sempre, en els dos casos, indicant-ne les superfícies.»  
  
5.5. Urbanisme. El Servei Territorial d'Urbanisme d'Alacant, el 25 de novembre de 2019, informa que la modificació afecta l'ordenació estructural del sòl urbanitzable, per la qual cosa l'òrgan ambiental competent és l'autonòmic.  
«Des del punt de vista de les competències d'este servei territorial es considera que la proposta no contravé la normativa d'aplicació.  
  
Únicament es considera necessari recomanar a l'ajuntament que la proposta que es tramite incorpore en la part amb eficàcia normativa els paràmetres d'aplicació a la parcel·la d'equipament educatiu.»  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que s'estableix en la legislació d'avaluació ambiental.  
7. Valoració ambiental de la proposta d'acord amb els criteris de l'annex VIII de la LOTUP  
La modificació puntual núm. 4 de les normes subsidiàries de l'Alqueria d'Asnar, amb l'objectiu de disposar d'una parcel·la de dimensions adequades per a la implantació d'un centre docent de nova creació, proposa la desclassificació del sector de sòl apte per a urbanitzar PP-1 d'ús residencial, i la reclassificació com a sòl no urbanitzable comú i sòl urbà, amb la qualificació i quantificació següents:  
  
Normes subsidiàries 1997 Proposta de la MP  
Sòl urbanitzable  
Sector PP-1  
  
75.412,00 m²  
100 % Sòl no urbanitzable comú SNUC  
68.088,83 m²  
90,29 % 68.088,83 m²  
 Sòl urbà SU  
  
7.323,17 m²  
9,71 % QE Dotacional educatiu-cultural 4.334,29 m²  
 QI Dotacional infraestructura-Servei urbà 2.448,72 m²  
 CV Xarxa viaria 540,16 m²  
 75.412,00 m²  
  
  
Segons els criteris de l'annex VIII de la LOTUP, atesos la proposta, el contingut dels informes rebuts i l'anàlisi realitzada, s'informa que:  
  
1. Respecte a les característiques de la modificació:  
- Esta proposa la reclassificació del 90,29 % del sector PP-1 com a sòl apte per a urbanitzar a SNUC; i el restant 9,71 % directament com a sòl urbà, atés el nivell de serveis urbans ja implantats en l'àmbit, entre ells el subministrament d'aigua i la xarxa de sanejament.  
  
En les normes urbanístiques del planejament municipal vigent s'estableix la regulació del sòl no urbanitzable comú, que va ser avaluat ambientalment, articles 203 a 206 bis, les determinacions del qual estableixen, amb el detall i l'adequació suficients, la regulació i intensitats d'usos i activitats a les quals quedarà subjecte el sòl urbanitzable una vegada desclassificat.  
2. Respecte a l'àrea probablement afectada:  
- L'àmbit del sector PP-1, parcialment confrontant amb el riu Serpis, respecta la zona de servitud de llit per a ús públic, i es localitza en la zona de policia, per la qual cosa els usos que s'implanten en esta zona s'hauran de sotmetre a informe previ de l'organisme de conca.  
- Les normes subsidiàries proposaven amb la classificació del sector PP-1 un creixement compacte del nucli urbà residencial, que en el límit sud el definia el vial d'accés a la instal·lació industrial de la Papelera de La Alqueria; això d'acord amb la vocació clarament urbana dels terrenys per la seua localització.  
Vist que la modificació proposa la reclassificació del 86,10 % de sòl urbanitzable del municipi a sòl no urbanitzable comú, la qual cosa comporta que no se segelle el sòl, i que la regulació a través de les determinacions de les normes urbanístiques vigents per a SNUC són compatibles amb els usos residencials i educatius de l'entorn, es considera suficient per a garantir que no es produiran efectes ambientals negatius sobre la zona urbana pròxima a l'àmbit.  
Vist que el sòl que es proposa reclassificar directament com a urbà ja compta amb serveis urbanístics implantats; i que presenta risc d'inundabilitat per a període de retorn de 500 anys, però que amb l'adopció de les mesures indicades en la resolució de l'estudi d'inundabilitat es compliria l'article 18 del Patricova, i que l'àmbit de la modificació no presenta afeccions al patrimoni natural es pot concloure que el procediment d'avaluació ambiental simplificada és suficient per a determinar que la proposta de modificació no presentarà en els termes de la present resolució efectes significatius negatius sobre el medi ambient.  
  
8. Proposta d'acord  
D'acord amb el que s'estipula en l'article 46.3 de la LOTUP, l'òrgan ambiental i territorial determina, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat.  
Segons estableix l'article 51.2.b de la LOTUP, per considerar, d'acord amb els criteris de l'annex VIII d'esta llei, valorats en l'apartat 7, que la proposta de modificació puntual de les normes subsidiàries no té incidència significativa en el model territorial vigent en el municipi de l'Alqueria d'Asnar; no afecta elements del patrimoni natural; que no és previsible que l'increment en el consum de recursos hídrics resulte significatiu per la magnitud de l'ús docent que es vol implantar; que el risc d'inundació detectat en una xicoteta porció de l'àmbit és corregible amb l'adopció de les mesures indicades per l'administració competent; i que les afeccions detectades es poden reduir o esmenar, és per això que, tenint en consideració els informes emesos i l'avaluació realitzada, es pot concloure que el procediment d'avaluació ambiental simplificada és suficient per a determinar que la proposta de la modificació puntual núm. 4 de les normes subsidiàries no presentarà en els termes de la present resolució efectes significatius negatius sobre el medi ambient.  
  
D'acord amb el que s'ha exposat, es resol:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 4 de les normes subsidiàries del municipi de l'Alqueria d'Asnar, d'acord amb els criteris de l'annex VIII de la LOTUP, per no tindre efectes significatius negatius sobre el medi ambient amb el compliment de les determinacions següents; i correspon continuar la tramitació de la modificació d'acord amb la seua normativa sectorial:  
1. Respecte a l'afecció paisatgística:  
- En la versió preliminar de la modificació s'hauran d'incorporar les determinacions que resulten de l'estudi d'integració paisatgística, i altres requeriments realitzats pel Servei d'Infraestructura Verda i Paisatge en l'informe de 9 de juliol de 2021; que seran hauran de ser objecte d'informe d'este servei abans de l'aprovació definitiva, per este servei.  
2. Respecte a l'afecció d'inundabilitat:  
- En la versió preliminar de la modificació s'hauran d'adoptar les mesures següents, la comprovació i l'avaluació de les quals exigeix que l'ajuntament recapte un informe del Servei de Gestió Territorial, previ a l'aprovació definitiva:  
2.1. La parcel·la número 2, destinada a l'ús d'aparcament, no pot ser classificada com a sòl urbà.  
2.2. El marge sud de la parcel·la 4, i els marges sud i est de la parcel·la 3 han de consolidar-se de manera que no existisca possibilitat d'erosió per la influència de les avingudes, tenint en compte els cabals i les velocitats que es produeixen en este tram del riu d'Alcoi.  
2.3. Les rasants topogràfiques de les parcel·les 3 i 4 hauran d'elevar-se de manera que l'escolament intern fluïsca cap al carrer situat al nord, i no directament cap al riu.  
2.4. L'accessibilitat viària principal haurà de realitzar-se des dels viaris situats al nord i no des del sud, que és on es produeix la trobada amb el riu.  
2.5. La vora de les construccions i parcel·les que donen al riu hauran de tindre un mur en la trobada amb este, que s'eleve 0,80 metres sobre la rasant urbanitzada de la parcel·la.  
3. Respecte a l'afecció al domini públic hidràulic:  
- La versió preliminar de la modificació haurà d'incloure el condicionant que, en tot cas, prèviament a l'inici dels treballs en zona de policia de llit públic s'haurà de comptar amb l'autorització de la CHX.  
- Els nous desenvolupaments urbanístics, en general, hauran d'introduir sistemes de drenatge sostenible.  
- S'haurà de justificar la situació bàsica del sòl a la data de l'entrada en vigor de la modificació del Reglament del domini públic hidràulic.  
- A l'efecte de l'emissió de l'informe de l'article 25.4 del text refós de la Llei d'aigües, prèviament a l'aprovació de l'instrument de planejament que desenvolupe la modificació proposada, s'haurà de justificar la demanda d'aigua (m³/any) prevista per a l'actuació.  
4- Respecte a la infraestructura educativa:  
- La versió preliminar de la modificació haurà d'incloure un annex educatiu en el qual es justifique el compliment del Decret 104/2014, de 4 de juliol, del Consell, pel qual s'aprova la norma tècnica en matèria de reserves dotacionals educatives.  
- S'haurà de presentar un plànol de classificació i qualificació del sòl del conjunt total del municipi, i indicar totes les parcel·les previstes com a reserva amb destinació a equipament educatiu.  
- Prèviament l'aprovació definitiva s'haurà de sol·licitar un informe a la conselleria competent en matèria educativa.  
5. Respecte a l'ordenació urbanística:  
- La versió preliminar de la modificació haurà d'incorporar en la part amb eficàcia normativa els paràmetres aplicables a la parcel·la d'equipament educatiu.  
Segons estableix l'article 51.7 de la LOTUP, l'informe ambiental i territorial estratègic perdrà la vigència i cessarà de produir els efectes que li són propis si, una vegada publicat en el Diari Oficial de la Generalitat Valenciana, no s'haguera aprovat la modificació puntual núm. 4 de les normes subsidiàries de 'Alqueria d'Asnar en el termini màxim de quatre anys des de la publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada d'esta.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista del que s'ha exposat, la Comissió d'Avaluació Ambiental acorda emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 4 de les normes subsidiàries de l'Alqueria d'Asnar, per considerar que no té efectes significatius en el medi ambient, amb el compliment de les determinacions que s'inclouen en l'informe.  
Es notifica als interessats que, contra la present resolució, per no ser un acte definitiu en via administrativa, no és possible recórrer; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique perquè en prenga coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'esta, segons ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
València, 27 de juliol de 2021.- El secretari de la Comissió d'Avaluació Ambiental: José del Valle Arocas»  
  
València, 29 d'octubre de 2023.- El director general d'Urbanisme, Paisatge i Avaluació Ambiental: Miguel Ángel Ivorra Devesa.